Heggshuselva naturreservat

Heggshuselva naturreservat er et naturreservat i Østre Toten kommune. Det består av en elvekløft rundt Heggshuselva. Området ble vernet 27. november 2020, utvidet 6. desember 2024. Reservatet inngår i verneplan for skogvern. Motorferdsel til lands og til vanns er forbudt, herunder landing og start med luftfartøy. Utenom på stier og på Kongevegen og eksisterende traktorveger avmerket på vernekartet, er bruk av sykkel og hest og kjerre samt ridning forbudt. Verneforskriften sier at formålet med vernet er «å bevare et område som representerer en bestemt type natur i form av ei variert bekkekløft med rike skogtyper som kalkgranskog, kalk- og lågurtfuruskog, høgstaudegranskog, rik gransumpskog og gråor-heggeskog og med forekomst av bergvegger med kalk. Videre er formålet å bevare et område som har stor betydning for biologisk mangfold ved at det er leveområde for sjeldne, sårbare og truete arter, særlig kalkkrevende sopp og moser. Det er en målsetting å beholde verneverdiene i best mulig tilstand, og eventuelt videreutvikle dem.» Referanser